Forslag til Kommuneplantillæg nr. 2 og Lokalplan nr. 561 inkl. VVM og 
strategisk miljøvurdering, for solcelleanlæg på Asnæs 
Sagsfremstilling 
1.      Forslag til Kommuneplantillæg nr. 2 og Lokalplan nr. 561 inkl. VVM og strategisk 
miljøvurdering, for solcelleanlæg på Asnæs  
                                                                                                                        Åbent 
Sagsnr.: 326-2013-9298        J.nr.: 01.02.05            Einar Nissen.: 326-2014-180002 
  
[adresse] 
Ovenstående planforslag inklusiv VVM redegørelse er udarbejdet på baggrund af fornyet forudgående offentlig 
høring med indkaldelse af idéer og forslag til planlægning og VVM redegørelse for et solcelleanlæg på Asnæs. 
  
Det skal understreges at, grundet kort frist for sagsbehandling har bygherre (Omnisol) i samarbejde med Agrovi 
forestået VVM redegørelsen. Forslag til kommuneplantillæg og lokalplan er ligeledes udarbejdet af bygherre i 
samarbejde med konsulentfirmaet Niras. Teknik og Miljø har myndighedsbehandlet planforslag og VVM redegørelse 
på de præmisser som tidsfristen har muliggjort. 
  
Planforslag og VVM-redegørelse behandler opstilling af hhv. et hovedforslag på et 100 ha. stort solcelleområde, 
alternativt 80 ha. stort solcelleområde, hvor den vestlige sektion er udtaget. Årsproduktionen for hovedforslaget 
svarer til årsforbruget af el i ca. 8.500 husstande.  
  
Plangrundlag 
Kommuneplantillægget skal danne et nyt plangrundlag for arealet som udlægges til tekniske anlæg i et nyt 
rammeområde, K12.T04, samt retningslinjer for solenergianlæg. Projektområdet er i dag er beliggende i særligt 
værdifuldt landskab, i kystnærhedszonen samt i besøgsområde og tillige omfattet af retningslinjer for væsentlige 
kulturmiljøer. Området forbliver i landzone og fastlægges til anlægsområde i lokalplanen. Lokalplanforslagets formål 
er at sikre områdets anvendelse til solcelleanlæg med tilhørende tekniske installationer og tilhørende faciliteter til 
fårehold. Samt at anvendelsen ikke giver anledning til miljøkonflikter i forhold til nabobeboelser, og at den visuelle 
påvirkning af det omkringliggende landskab og kystforlandet begrænses. Når området igen overgår til 
landbrugsformål, må det forventes, at lokalplanen skal aflyses. 
  
Historik 
I begyndelsen af 2013 udsendte Kalundborg Kommune som en del af foroffentlighedsfasen en debatfolder for 
projektet, hvor der indkom bemærkninger, som fortsat indgår i det videre forløb. Kommunalbestyrelsen vedtog på 
mødet den 26. juni 2013 at godkende indstillingen om udarbejdelse af tillæg til kommuneplanen og lokalplan med 
tilhørende miljøvurderinger. 
  
For at sikre at alle idéer og forslag medtages i processen, er der i perioden 12. juni til 26. juni 2014 udsendt en 
fornyet debatfolder i høring, som knytter sig til den reviderede kommuneplan for 2013-2024. 
  
I forbindelse med den første forhøring indkom der høringssvar fra Danmarks Naturfredningsforening, Agenda 21-
rådet, Kulturmiljørådet for Midt- og [adresse], [adresse], Georg Madsen, Rosa Frederiksen, samt ejer af 
ejendommene [adresse] 22A. Teknik og Miljø har behandlet høringssvarene, jf. bilag 1. 
  
Høringssvarene omhandler i hovedtræk følgende forhold:  
•                Anlæggets påvirkning af Pia Christensen kulturmiljøet/kystlandskabet 
•                Visuel påvirkning af kystforlandet, samt mulige refleksionsgener for naboer. 
•                Fremtidige afskærmende beplantning og effekt heraf.  
•                Afklaring af perioden hvor arealerne skal være ude af landbrugsdrift. 
  
I den fornyede forhøring er der indkommet høringssvar fra Naturstyrelsen, Danmarks Naturfredningsforening, 
Energinet.dk, [adresse] og ejere af ejendommene [adresse], 30 og 55. Teknik og Miljø har behandlet 
høringssvarene, se hvidbog i bilag 2. 
  
Høringssvarene omhandler i hovedtræk følgende forhold:  
· Uddybning af den funktionelle og planlægningsmæssige begrundelse i forhold til anlæggets placering i 
kystnærhedszonen 
· Anlæggets påvirkning af Pia Christensen kulturmiljøet/kystlandskabet 
· Visuel påvirkning af kystforlandet, samt mulige refleks- og visuelle gener for naboer 
· Fokus på at den videre planlægning udtager det vestlige areal, som illustreret i alternativet. 
  
Kystnærhedszonen 
Områdets beliggenhed i kystnærhedszonen forudsætter tilpasning til kystlandskabet samt en særlig 
planlægningsmæssig eller funktionel begrundelse i henhold til planloven. Teknik og Miljø har løbende i 
planprocessen understreget dette og derfor fremsendt denne særlige begrundelse (se bilag 3) til udtalelse hos 
Naturstyrelsen, således at der i planlægningen er taget størst mulig højde for styrelsens bemærkninger og anlæggets 
indpasning i landskabet. Naturstyrelsen bemærker at anlægget vil være i strid med de statslige interesser, som følge 
af den langstrakte vestgående udformning, og derved begrænset tilknytning til eksisterende bymæssig bebyggelse. 
Den videre planlægning skal derfor redegøre nærmere for foreslåede placering i forhold til kystlandskabet og det 
bevaringsværdige herregårdslandskab ved [adresse] (se Naturstyrelsens bemærkninger i bilag 2).  I forlængelse 
af Naturstyrelsens bemærkninger har Teknik og Miljø ønsket yderligere visualiseringer til VVM redegørelsen som 
ansøger fremsender til torsdag den 3. juli således at disse kan vedlægges politisk behandling på mødet den 3. juli 
2014.  
  
VVM-redegørelse og Miljørapport 
Parallelt med planarbejdet er der udarbejdet en scoping med tilhørende VVM redegørelse og en miljørapport jf. lov 
om miljøvurdering af planer og programmer. De rejste spørgsmål og forslag i forhøringerne er blevet undersøgt og 
vurderet nærmere i den udarbejdede miljørapport jf. sags bilag 5. Miljørapporten behandler de miljøparametre der 
forventes at få væsentlig indvirkning på miljøet ved realisering af planen. Derudover vurderes mulighederne for 
afbødende tiltag, samt opstiller retningslinjer for et overvågningsprogram. Der er på nuværende tidspunkt ikke 
udarbejdet et ikke-teknisk resumé. 
I miljørapporten konkluderes det, at der vil være en visuel kumulativ effekt (i forhold til eksisterende tekniske anlæg) 
ved etablering af solcelleparken som medfører, at den tekniske prægning af landskabet på Asnæs øges, om end det
kun er for en midlertidig periode, som udgangspunkt 30 år. 
Hovedforslaget vil kun i mindre omfang bidrage til mere indblik for naboer til solcelleparken end alternativet og det vil 
være for de vestligste ejendomme på [adresse]. Samlet set vurderes påvirkningen af nabobeboelser ikke at være 
væsentlig højere for hovedforslaget end alternativet. 
  
Når solcelleparken betragtes fra de omkringliggende kyster, vil beplantningen langs kystskrænten dække 
solcellerne, og terrænkurverne vil skjule anlægget, hvor beplantningen er tynd. 
  
I forbindelse med VVM redegørelsen er der udarbejdet et alternativ forslag på 80 ha. hvor den vestlige sektion er 
udtaget af projektet. I høringsprocessen er der indkommet bemærkninger fra hhv. myndigheder, foreninger og 
naboer som ønsker den vestlige sektion udtaget af projektet. Teknik og Miljø fremlægger ligeledes 
alternativforslaget som et alternativ til det fremlagte hovedforslag. 
   
BEHANDLING 
Direktionen, Teknik- og Miljøudvalget, Økonomiudvalget, Kommunalbestyrelsen. 
  
INDSTILLING 
Teknik og Miljøchefen indstiller at:  
· Hvidbog udarbejdet som opfølgning på fornyet forudgående høring tages til efterretning i bilag 2 
· Vedlagte forslag til Tillæg nr. 2 til [adresse] 2013-2024 med samlet VVM redegørelse og 
Miljørapport for solcellepark ved [adresse] godkendes til offentlig fremlæggelse i 8 uger 
· Vedlagte forslag til Lokalplan nr. 561 med strategisk miljøvurdering for solcellepark ved [adresse] 
godkendes til offentlig fremlæggelse i 8 uger 
· Administrationen bemyndiges til at foretage nødvendige redaktionelle ændringer inden planforslag og VVM 
redegørelse offentlig fremlægges. 
  
ØKONOMISKE KONSEKVENSER 
Der vil ikke være økonomiske konsekvenser for Kalundborg Kommune ved det ansøgte. 
  
  
Bilag 
  
  
  
  
  
Teknik- og Miljøudvalgets møde den 3. juli 2014: 
Udvalget vedtog at anbefale teknik- og miljøchefens indstilling. 
Forslag til Tillæg nr. 2 til [adresse] 2013-2024 
326-2014-187281 
Bilag 1 - Hvidbog for forudgående høring marts 2013 
326-2014-187215 
Forslag til Lokalplan nr.  561 Solcelleanlæg på Asnæs 
326-2014-187276 
Bilag 2 - Hvidbog fornyet forudgående høring maj 2014 
326-2014-187237 
Bilag 4 - VVM-Redegørelse for solcellepark på [adresse] 
inkl bilag 
326-2014-187268 
Bilag 3 - Notat fremsendt til Naturstyrelsen 
326-2014-187266 
